Ministru kabineta rīkojuma projekta

**„Par valsts nekustamo īpašumu pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut valsts akciju sabiedrībai „Valsts nekustamie īpašumi” pārdot izsolē divus valsts nekustamos īpašumus, kas nav nepieciešami publisku personu funkciju nodrošināšanai saskaņā ar Valsts pārvaldes iekārtas likumu:1. ½ domājamo daļu no nekustamā īpašuma – zemes vienības 0,0690 ha platībā Pildas ielā 17A, Rīgā, ievērojot pirmpirkuma tiesīgās personas tiesības;
2. nekustamo īpašumu “Jaunpodnieki” – zemes vienību 7,6400 ha platībā Litenes pagastā, Gulbenes novadā.

Rīkojuma projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, otrā daļa, ceturtās daļas 7.punkts, 5.panta pirmā daļa, 14.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts paredz atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē šādus valsts nekustamos īpašumus:1. **½ domājamo daļu no** **nekustamā īpašuma** (nekustamā īpašuma kadastra Nr.01001180119) - zemes vienības 0,0690 ha platībā (zemes vienības kadastra apzīmējums 01001180119) **Pildas ielā 17A, Rīgā**, ievērojot pirmpirkuma tiesīgās personas tiesības.

Īpašuma tiesības Rīgas pilsētas zemesgrāmatas nodalījumā Nr.11480 uz nekustamo īpašumu ir nostiprinātas:1. ½ domājamās daļas apmērā Latvijas valstij Finanšu ministrijas personā, pamatojoties uz 2018.gada 19.jūnija Rīgas pilsētas Vidzemes priekšpilsētas tiesas spriedumu lietā Nr.C30525118, kas stājies likumīgā spēkā 2018.gada 9.augustā un 2018.gada 16.oktobra valstij piekritīgā nekustamā īpašuma nodošanas un pieņemšanas aktu, kas apstiprināts 2018.gada 30.oktobrī;
2. ½ domājamās daļas apmērā privātpersonai.

Nekustamā īpašuma sastāvā ietilpst zemes vienība 0,0690 ha platībā (zemes vienības kadastra apzīmējums 01001180119), lietošanas mērķis: 0601 – individuālo dzīvojamo māju apbūve un tās kadastrālā vērtība uz 2019.gada 1.janvāri noteikta 14140 *euro.* Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) un zemesgrāmatas nodalījuma Nr. 11480 datiem, nekustamajam īpašumam ir noteikti apgrūtinājumi:* Aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,0112 ha;
* Aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,0040 ha.

Rīgas domes Pilsētas attīstības departaments 16.04.2019. vēstulē Nr. DA-19-1875-nd sniedzis informāciju, ka atbilstoši Rīgas domes 2005.gada 20.decembra saistošo noteikumu Nr.34 „Rīgas teritorijas izmantošanas un apbūves noteikumi” (turpmāk – RTIAN) 15.pielikumam „Teritorijas plānotā (atļautā) izmantošana”, Zemesgabala lielākā daļa atrodas jauktas apbūves ar ražošanas un komercdarbības funkciju teritorijā (JR), kur atļautā izmantošana noteikta atbilstoši RTIAN 6.3.apakšnodaļas prasībām. Savukārt zemesgabala daļa ~9 m2 platībā – ielu teritorijā (I), kur atļautā izmantošana noteikta atbilstoši RTIAN 6.8.apakšnodaļas prasībām. Atbilstoši RTIAN 16.pielikumam „Apbūves stāvu skaita plāns”, maksimālais apbūves stāvu skaits Zemesgabalā ir 5 stāvi. Pieļaujamais būves augstums nosakāms atbilstoši RTIAN 3.4.apakšnodaļas prasībām.Atbilstoši Publiskas personas mantas atsavināšanas likuma 1.panta 11.punktā noteiktajam un RTIAN 37.1. apakšpunktam minētais Zemesgabals nav uzskatāms par starpgabalu.Uz minētā Zemesgabala atsavināšanu nav attiecināmi likuma „Par zemes reformu Latvijas Republikas pilsētās” 21.pantā noteiktie ierobežojumi.Nekustamais īpašums ir neapbūvēts un nav iznomāts.Saskaņā ar Civillikuma 1072.pantu katra kopīpašnieka domājamā daļa kopējā lietā pieder vienīgi viņam. Tādēļ viņš drīkst ar to visādi rīkoties, atbilstoši tās būtībai, ja vien šī rīcība līdz ar to neattiecas uz pārējo kopīpašnieku daļām. Uz šā pamata katram kopīpašniekam ir tiesība viņam piederošo kopējās lietas daļu arī atsavināt vai ieķīlāt. Civillikuma 1074.pantā noteikts, ka nevienu kopīpašnieku nevar piespiest palikt kopīpašumā, ja vien tā nodibināšanas noteikumi nerunā tam pretim, turpretim katrs kopīpašnieks var katrā laikā prasīt dalīšanu. Nekustamā īpašuma (nekustamā īpašuma kadastra Nr.01001180119) Pildas ielā 17A, Rīgā, kopīpašniece ar 2017.gada 29.jūnijā adresēto iesniegumu VNĪ ierosinājusi valstij piederošās domājamās daļas atsavināšanu saskaņā ar Atsavināšanas likuma 4.panta ceturtās daļas 7.punktu, kas noteic, ka atsevišķos gadījumos publiskas personas nekustamā īpašuma atsavināšanu var ierosināt kopīpašnieks, ja vēlas izbeigt kopīpašuma attiecības ar publisku personu. Nekustamā īpašuma Pildas ielā 17A, Rīgā, kopīpašniecei ir pirmpirkuma tiesības uz nekustamā īpašuma valstij piederošajām attiecīgajām domājamām daļām, kurai vienlaikus ar sludinājumu par publiskas personas nekustamā īpašuma izsoli, tiks nosūtīts paziņojums par izsoli, uzaicinot personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā minētā persona neiesniegs pieteikumu par nekustamā īpašuma pirkšanu vai iesniegs atteikumu, rīkojama izsole. Šādā gadījumā minētā persona ir tiesīga iegādāties nekustamo īpašumu izsolē vispārējā kārtībā. Atsavināmais nekustamais īpašums nav perspektīvs VNĪ saimnieciskās darbības veikšanai, kā arī nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu, līdz ar to VNĪ Īpašumu izvērtēšanas komisija 2018.gada 29.novembrī (prot.Nr.IZKP-18/50, 11.punkts) ir pieņēmusi lēmumu – sagatavot un virzīt Ministru kabineta rīkojuma projektu par ½ domājamās daļas no nekustamā īpašuma (nekustamā īpašuma kadastra Nr.01001180119) Pildas ielā 17A, Rīgā atsavināšanu. Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:* VNĪ nekustamā īpašuma portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;
* nekustamā īpašuma rentabilitāti, kura 2018.gada 2. pusgadā bija negatīva (– 23,48 *euro);*
* nekustamā īpašuma tirgus situāciju un izmantošanas iespējas - ņemot vērā to, ka nekustamais īpašums ir kopīpašums, zemes lietošanas mērķi – individuālo dzīvojamo māju apbūve, tas nav izmantojams valsts pārvaldes funkciju nodrošināšanai, kā arī valsts akciju sabiedrības „Valsts nekustamie īpašumi” saimnieciskās darbības veikšanai.
1. **Nekustamo īpašumu “Jaunpodnieki”** (nekustamā īpašuma kadastra Nr. 50680050149) – zemes vienību 7,6400 ha platībā (zemes vienības kadastra apzīmējums 50680050205) **Litenes pagastā, Gulbenes novadā**, kas ierakstīts zemesgrāmatā uz valsts vārda Finanšu ministrijas personā Litenes pagasta zemesgrāmatas nodalījums Nr. 100000502054**.**

Nekustamā īpašuma sastāvā ietilpst zemes vienība 7,6400 ha platībā (zemes vienības kadastra apzīmējums 50680050205), lietošanas mērķis: 0101 – [Zeme, uz kuras galvenā saimnieciskā darbība ir lauksaimniecība](https://www.kadastrs.lv/explications/9900458390?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) un tās kadastrālā vērtība uz 2019.gada 1.janvāri noteikta 3691 *euro.*Saskaņā ar NĪVKIS un zemesgrāmatas nodalījuma Nr. 100000502054 datiem, nekustamajam īpašumam ir noteikti apgrūtinājumi:* vairāk par 100 kilometriem garas dabiskas ūdensteces (Pededzes upes) vides un dabas resursu aizsardzības aizsargjoslas teritorija lauku apvidos - 7.0300 ha;
* tauvas joslas teritorija gar Pededzes upi - 0.0800 ha;
* ekspluatācijas aizsargjoslas teritorija gar valsts vietējiem un pašvaldību (pašvaldības autoceļš) autoceļiem lauku apvidos - 0.8600 ha;
* ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu 110 kilovolti - 0.4100 ha.

Saskaņā ar NĪVKIS datiem zemes vienības platības sadalījums pa lietošanas veidiem ir: lauksaimniecībā izmantojamās zemes platība 6,8600 ha un krūmāju platība 0,7800 ha. Nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.Valsts zemes vienība ir neapbūvēta. 2019.gada 8.martā starp VNĪ un privātpersonu noslēgts Neapbūvēta zemesgabala “Jaunpodnieki”, Litenes pagastā, Gulbenes novadā (kadastra Nr.50680050149) nomas līgums ar tā darbības termiņu līdz zemesgabala atsavināšanai, bet ne ilgāk kā līdz 31.12.2020.. Atsavināmais nekustamais īpašums nav perspektīvs VNĪ saimnieciskās darbības veikšanai, kā arī nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu, līdz ar to VNĪ Īpašumu izvērtēšanas komisija 2019.gada 10.janvārī (prot.Nr.IZKP-19/2, 5.punkts) ir pieņēmusi lēmumu – sagatavot un virzīt Ministru kabineta rīkojuma projektu par zemes vienības “Jaunpodnieki” (zemes vienības kadastra apzīmējums 50680050205) Litenes pagastā, Gulbenes novadā, atsavināšanu. Pieņemot lēmumu par atsavināšanu VNĪ Īpašumu izvērtēšanas komisija ņēma vērā:* VNĪ nekustamā īpašuma portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;
* nekustamā īpašuma rentabilitāti, kura 2018.gada 2. pusgadā bija negatīva (– 337,02 *euro);*
* nekustamā īpašuma tirgus situāciju un izmantošanas iespējas - ņemot vērā zemes lietošanas mērķi – [zeme, uz kuras galvenā saimnieciskā darbība ir lauksaimniecība](https://www.kadastrs.lv/explications/9900458390?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property), tas nav izmantojams valsts pārvaldes funkciju nodrošināšanai, kā arī VNĪ saimnieciskās darbības veikšanai.

Nekustamā īpašuma atsavināšanu saskaņā ar Atsavināšanas likuma 4.panta pirmo un otro daļu ierosina Finanšu ministrija (VNĪ).Atsavinot nekustamo īpašumu, jāņem vērā likumā “Par zemes privatizāciju lauku apvidos”, tostarp, lauksaimniecības zemes atsavināšanai noteiktie ierobežojumi, ņemot vērā to, ka dominējošais zemes vienības lietošanas mērķis ir [lauksaimniecībā](https://www.kadastrs.lv/explications/9900458390?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) izmantojamā zeme.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projekta izstrādē ir iesaistīta Finanšu ministrija (VNĪ). |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Persona, kurai saskaņā ar Atsavināšanas likumu ir pirmpirkuma tiesības uz rīkojuma projekta 1.1.apakšpunktā minēto atsavināmo valsts nekustamo īpašumu. Gadījumā, ja minētā persona neizmanto pirmpirkuma tiesības, kā arī attiecībā uz rīkojuma projekta 1.2.apakšpunktā minēto atsavināmo valsts nekustamo īpašumu jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārais novērtējums | Projekts šo jomu neskar. |
| 4. | Cita informācija | Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Publiskas personas mantas atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot  Publiskas personas mantas atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019. gads** | Turpmākie trīs gadi (tūkst.*euro*) |
| **2020.** | **2021.** | **2022.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2019.) gadu | Izmaiņas, salīdzinot ar kārtējo (2019.) gadu | Izmaiņas, salīdzinot ar kārtējo (2019.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamie īpašumi tiks atsavināti 2019.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar  likuma “Par valsts budžetu 2019.gadam” 42. panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2019. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2019. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – VNĪ mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs [J. Reirs](https://mk.gov.lv/lv/amatpersonas/janis-reirs)

Tupiņa 67024679

arta.tupina@vni.lv